Det elleville nøttekuppet

Det elleville nøttekuppet er en animert filmkomedie fra 2014 regissert av Peter Lepeniotis, som også skrev manus sammen med Lorne Cameron. Blant skuespillerne som gir stemme til rollefigurene i originalversjonen var Will Arnett, Brendan Fraser, Gabriel Iglesias, Jeff Dunham og Liam Neeson. En oppfølger, med tittelen The Nut Job 2: Nutty by Nature, hadde premiere i USA den 11. august 2017.

Handling 
Handlingen finner sted på slutten av 1950-tallet, i den fiktive byen Oakton City. Ekornet Surly og hans stumme rotte-partner Buddy bor i Liberty Park, men har blitt kastet ut derfra fordi de er tyver. En gruppe dyr, ledet av vaskebjørnen Raccoon og assistenten hans, har store problemer med å finne nok mat før vinteren.

I nærheten av parken har en kriminell bande et hemmelig gjemmested, vegg-i-vegg med en bank. Gjengen ledes av Percy "The King" Dimpleweed, og består ellers av Lucky, Fingers og Knuckles. The King har nylig har blitt løslatt fra fengsel. Nå planlegger de å bryte seg gjennom en mur og erstatte alle pengene som finnes i banken med nøtter. Som skalkeskjul har banden åpnet en butikk som selger nøtter.

Men Kings kjæreste Lana tror at etter at han slapp ut fra fengselet har King endelig blitt lovlydig, og at butikken hans er et respektabelt levebrød. Dyrene i parkene må deretter forsøke å sette en stopper for planene om å rane banken, og samtidig stjele alle nøttene fra butikken deres.

Skuespillere (stemmer) 
 Will Arnett – ekornet Surly, filmens hovedfigur
 Brendan Fraser – ekornet Grayson
 Gabriel Iglesias – jordsvinet Jimmy, som er leder for The Bruisers
 Jeff Dunham – den klønete muldvarpen Mole
 Liam Neeson – den ondskapsfulle vaskebjørnen Norvirus Raccoon, som forsøker å bli kvitt Surly fra parken
 Katherine Heigl – ekornet Andie, som etter hvert blir Surlys kjæreste
 Stephen Lang – mafiasjefen Percy "The King" Dimpleweed
 Maya Rudolph – hunden Precious, som først eies av Lucky, og senere av Lana
 Sarah Gadon – Lana, kjæresten til King
 James Rankin – Fingers, håndlanger for King
 Scott Yaphe – Lucky
 Joe Pingue – jordsvinet Johnny, medlem av The Bruisers
 Annick Obonsawin – jordsvinet Jamie, medlem av The Bruisers
 Robert Tinkler – rotten Buddy, Surlys inkompetente partner
 Scott McCord – en politimann
 Katie Griffin – en liten due i parken

Eksterne lenker 
 

Filmer fra 2014
Engelskspråklige filmer
Animasjonsfilmer fra USA